**NCT** (kor. 엔시티) on vuonna 2016 perustettu eteläkorealainen yhtye, jonka levy-yhtiönä toimii SM Entertainment. Yhtyeen nimi tulee englanninkielisistä sanoista "**Neo Culture Technology**", joka kuvaa yhtyeen periaatetta rajattomasta määrästä jäseniä. Jäsenet on jaettu eri alaryhmiin, joita on tällä hetkellä kuusi: **NCT U**, **NCT 127**, **NCT Dream,** **NCT Wish**, **NCT Dojaejung** ja **WayV**.

Historia
--------

SM Entertainmentin perustaja Lee Soo-man piti esitelmän tammikuussa 2016, missä hän puhui yhtiön suunnitelmista perustaa uusi yhtye, jonka jäsenet debytoisivat eri ryhmissä ympäri maailmaa.

Huhtikuussa SM Entertainment ilmoitti yhtyeen ensimmäisestä alaryhmästä NCT U (kor. 엔시티 유), johon kuuluu kuusi jäsentä: Taeil, Taeyong, Doyoung, Ten, Jaehyun ja Mark. NCT U julkaisi kaksi singleä 9. huhtikuuta 2016: "The 7th Sense" ja "Without You". Jälkimmäisestä kappaleesta julkaistiin myös kiinankielinen versio alkuperäisen koreankielisen lisäksi.

NCT:n toinen alaryhmä NCT 127 (kor. 엔시티 127) debytoi kappaleellaan "Fire Truck" 7. heinäkuuta 2016. Kappale sisältyy alaryhmän ensimmäiseen minialbumiin *NCT #127,* joka julkaistiin 10. heinäkuuta 2016. Ryhmä koostui tällöin seitsemästä jäsenestä: Taeil, Taeyong, Yuta, Jaehyun, WinWin, Mark ja Haechan. Jäsenet julkaisivat toisen singlensä "Taste the Feeling" yhteistyössä Coca-Colan kanssa 29. heinäkuuta 2016. Ryhmään lisättiin myös jäsenet Doyoung ja Johnny vuoden 2017 alussa. NCT 127 sai vuoden 2018 lokakuussa vielä kymmenennen jäsenen, Jungwoon. Alaryhmä on sijoitettu Souliin, ja ryhmän nimessä olevat luvut 127 viittaavatkin Soulin pituuspiireihin.

SM Entertainment ilmoitti NCT:n kolmannesta alaryhmästä, NCT Dreamista, 19. elokuuta. Heidän ensimmäinen singlensä "Chewing Gum" julkaistiin 24. elokuuta 2016. NCT Dreamin konseptiin kuuluu ryhmästä valmistuminen jäsenen täyttäessä korealaisessa ikäjärjestelmässä 20 (kansainvälisesti 19). Ryhmään kuului debytoidessa seitsemän jäsentä: Mark, Renjun, Jeno, Haechan, Jaemin, Chenle ja Jisung. Mark valmistui NCT Dreamista vuoden 2018 päättyessä, joten nykyään ryhmässä on kuusi jäsentä.

Vuoden 2018 alussa NCT aloitti uuden, vuoden kestävän projektin nimeltä "NCT 2018". Tammikuun 31. päivä 2018 SM Entertainment ilmoitti, että NCT saa kolme uutta jäsentä, jotka liitettäisiin projektiin: Lucas, Jungwoo ja Kun. Heidät liitettiin myöhemmin projektin lisäksi myös muihin alaryhmiin. 

SM Entertainment ilmoitti NCT 2020 projektista 15. syyskuuta. Tämä on yhtyeen toinen studioalbumi. Se julkaistaan Lokakuun puolivälissä Kuten NCT 2018, tämä projekti tulee kokoamaan kaikki 21 jäsentä yhteen ja mukaan liitetään myös kaksi uutta jäsentä: Shotaro ja Sungchan. Heidät liitetään muihin alaryhmiin myöhemmin.

Diskografia
-----------

### EP:t

* *NCT 127 NCT #127*  (2016)
* *NCT 127 Limitless*  (2017)
* *NCT Dream My First And Last*  (2017)
* *NCT 127 CHERRY BOMB*  (2017)
* *NCT Dream We Young*  (2017)
* *NCT 2018 Empathy*  (2018)
* *NCT Dream We Go Up*  (2018)
* *NCT 127 Regular-Irregular*  (2018)
* *NCT 127 Up Next Session*  (2018)
* *WayV The Vision*  (2019)
* *NCT 127 Awaken*  (2019)
* *WayV Take Off*  (2019)
* *NCT 127 We Are Superhuman*  (2019)
* *NCT Dream We Boom*  (2019)
* NCT 127 NEO ZONE (2020)

### Singlet

* *The 7th Sense* (2016) (NCT U)
* *Without You* (2016) (NCT U)
* *Fire Truck* (2016) (NCT 127)
* *Taste the Feeling* (2016) (NCT 127)
* *Chewing Gum* (2016) (NCT Dream)
* *Limitless* (2017) (NCT 127)
* *My First And Last* (2017) (NCT Dream)
* *Cherry Bomb* (2017) (NCT 127)
* *We Young* (2017) (NCT Dream)
* *BOSS* (2018) (NCT U)
* *Baby Don't Stop* (2018) (NCT U)
* *Touch* (2018) (NCT 127)
* *Go* (2018) (NCT Dream)
* *Yestoday* (2018) (NCT U)
* *Black on Black* (2018) (NCT 2018)
* *Chain* (2018) (NCT 127)
* *We Go Up* (2018) (NCT Dream)
* *Regular* (2018) (NCT 127)
* *Simon Says* (2018) (NCT 127)
* *Superhuman* (2019) (NCT 127)
* Kick it (2020) (NCT127)
* *Punch* (2020) (NCT127)

Lähteet
-------

1. ↑  SM Entertainment Announces Debut Of New Chinese Group WayV + Opens Social Media Accounts Soompi. Viitattu 31.12.2018.
2. 1 2  SM Entertainment’s next boy band to have ‘unlimited’ members The Korea Herald. Viitattu 11.9.2016. (englanniksi)
3. ↑  NCT U confirms lineup, set to unveil singles ‘The 7th Sense,’ ‘Without You’ The Korea Herald. Viitattu 11.9.2016. (englanniksi)
4. ↑  NCT U′s Debut Performance to be Showcased in Korea and China Mwave.  Arkistoitu 19.8.2016. Viitattu 11.9.2016. (englanniksi)
5. 1 2  NCT 127 *SMTown Wiki*. Viitattu 26.8.2019. (englanniksi)
6. ↑  NCT Knows How to ′Taste The Feeling′ with Coca-Cola Mwave. Viitattu 11.9.2016. (englanniksi)
7. ↑  NCT 127 reveals last member Taeil + to release debut album on July 10th Allkpop. Viitattu 11.9.2016. (englanniksi)
8. ↑  KStarLive: Member Jungwoo Confirmed to Join NCT 127, to Make Comeback This October *KStarLive*.  Arkistoitu 26.8.2019. Viitattu 26.8.2019.
9. ↑  Update: NCT Reveals Final Member Of NCT DREAM Soompi. Viitattu 11.9.2016. (englanniksi)
10. ↑  S.M.ROOKIES' Kun, Lucas, and Jungwoo to join NCT for their official debut! *allkpop*. Viitattu 26.8.2019.
11. ↑  NCT 2020 *Bandwagon Asia*. Viitattu 20.11.2020. (englanniksi)